hotchpotch/miracl-hf-unified huggingface dataset:
प्लांचेट
प्लांचेट (Planchette), आत्मवादियों का एक यन्त्र है जो 'स्वतः' लिखता है और ऐसा माना जाता है कि यह दूसरे लोकों के तथाकल्पित 'भूतों' से सन्देश प्राप्त करने के लिये प्रयुक्त होता है। मुख्यतः १९वीं शताब्दी में यह बहुत लोकप्रिय हो चला था। वास्तव में प्लान चैट होता ही नहीं है और ना ही भूत होते हैं क्यों लोगों को ठगने और मूर्ख बनाने का काम है यंत्र किसी भी काम का नहीं
यह पान के पत्ते की आकृति का, किंतु उससे बड़े आकार का पतली और हलकी तथा चिकनी लकड़ी का बना हुआ एक यंत्र है। इसमें नोक की ओर पेंसिल फँसाने के लिए एक गोल छेद और पीछे की और नीचे दो पहिए लगे होते हैं। पहियों के द्वारा यह यंत्र ऊपर से थोड़ा सा दबाव और सहारा पाकर चलने लगता है और चलने से पेंसिल द्वारा उस कागज पर जिनके ऊपर वह यंत्र चलता है निशान बनते रहते हैं। सन् १८५३ में इसका आविष्कार एक फ्रांसीसी आत्मवादी ने किया था। जब कोई माध्यम (मीडियम) अपनी चेतना को शरीर से हटाकर किसी मृत प्राणी द्वारा अपने शरीर को क्रियावान् होने दे और प्लांचेट पर अपना हाथ अथवा उँगलियाँ रख दे तो मृत आत्मा उस हाथ के द्वारा प्लांचेट को चलाने लगती है और उसमें लगी हुई पेंसिल द्वारा जो लिखना चाहती है लिख देती है। माध्यम का शरीर और विशेषत: हाथ अपनी आत्मा के नियंत्रण में न रहकर मृत आत्मा के नियंत्रण में कुछ काल के लिए आ जाता है और उसके द्वारा मृत आत्मा जो कुछ जीवित प्राणियों को कहना चाहती है कह देती है।
प्लांचेट हाथ रखने पर कुछ देर पीछे चलने लगता है। उसके द्वारा स्पष्ट अक्षरों में कुछ न कुछ लिखा भी जाता है। प्रश्नों के उत्तर भी लिखे जाते हैं। पर लिखनेवाला वह माध्यम है जिसका हाथ उसपर रखा होता है अथवा उसके द्वारा कोई दूसरी आत्मा लिखती है - इसका निर्णय करना असंभव नहीं तो कठिन जरूर है। जान बूझकर तो माध्यम लोग सदा धोखा नहीं देते। अज्ञात रीति से भले ही वे या उनका हाथ प्लांचेट को चलाता हो। पर इसका कोई प्रमाण नहीं हो सकता कि किसी दूसरी आत्मा द्वारा कुछ लिखा जा रहा है अथवा माध्यम के अचेतन मन अथवा मन के किसी उच्चस्तर द्वारा कुछ लिखा जा रहा है। कभी-कभी ऐती बातें भी लिखी जाती हैं जिनका ज्ञान माध्यम को अपने जीवन में कभी भी नहीं हुआ। इस प्रकार का ज्ञान या तो मृत आत्मा के द्वारा व्यक्त होता है या यह भी संभव है कि माध्यम के अज्ञात मन ने ही अपनी अलौकिक और निहित शक्तियों द्वारा ज्ञान को प्रापत करके किसी मृत अत्मा के बहाने से उसे लेख द्वारा व्यक्त कर दिया हो। अब यह निर्विवाद सिद्ध हो चुका है कि मनुष्य के अज्ञात मन में अनेक अलौकिक शक्तियाँ निहित हैं जो किसी किसी मानसिक अवस्था में प्रकट हो जाती है। अतएव कुछ लोग यह मानते हैं कि प्लांचेट द्वारा वही ज्ञान हमको प्राप्त होता है जो माध्यम के आंतरिक मन को प्राप्त हो गया है।
प्लांचेट पर कभी कभी इतिहास के महान् मृत व्यक्तियों द्वारा भी बहुत सी बातों का लिखा जाना अनुभव में आया है। आश्चर्य होता है कि वे महान् आत्माएँ क्या प्रत्येक जीवित व्यक्ति के इतने समीप हैं और क्या उनको इतना समय मिलता है कि वे जहाँ तहाँ कभी कभी बिना बुलाए पहुँच जाती हैं।
प्लांचेट पर भूत, वर्तमान और भविष्य की बातें लिखी जाती हैं। कभी कभी भविष्यवाणियाँ ठीक भी निकल जाती हैं। कभी कभी जो बात किसी पास बैठनेवालों और माध्यम को भी मालूम नहीं वे भी प्लांचेट पर लिखी जाती है। वास्तव में प्लांचेट एक अद्भुत यंत्र है।
तियांजिन धमाके २०१५
चीन के उत्तरी शहर तियांजिन में १२ अगस्त २०१५ को ३० सैकण्ड के अन्तराल में कम से कम दो धमाके हुये। दोनों धमाके चीन के तियांजिन के बिन्हाई न्यू एरिया में खतरनाक और रासायनिक पदार्थों वाले एक गोदाम में हुए। धमाकों का कारण अभी तक ज्ञात नहीं हुआ है लेकिन प्रारम्भिक सूचनाओं के आधार पर इसे औद्योगिक दुर्घटना बताया गया है। चीनी राज्य मीडिया के मुताबिक पहला धमाका रुईहाई सैन्य संचालन के मालिकाना वाले जहाजो में रखे खतरनाक पदार्थों में हुआ।
सभी रपटों के अनुसार धमाकों में सैकड़ों लोग घायल हुये जो कई किलोमीटर दूर तक महसूस किए गए। इन धमाकों को भूकम्प मापन पैमाने पर २.३ से २.९ तीव्रता का मापा गया जिससे उत्पन्न होने वाली आग की लपटें सैकड़ों मीटर ऊँची थीं। चीन के भूकम्प नेटवर्क सेंटर के अनुसार पहला और दूसरा धमाका क्रमशः ३ और २१ टन्स ऑफ़ टीएनटी के तुल्य थे।
अग्निशमन गोदाम में विनाशकारी पदार्थों की मात्रा की अस्पष्टता के कारण रोक लिया गया।
तियांजिन सरकार के अनुसार धमाके में ७०० से अधिक लोग घायल हुये हैं जिनमें से अधिकतर को व्यापक चोटें आयी हैं और अधिकतर  जलने और विस्फोट के कारण जख्मी हुये हैं। घटनास्थल पर हजारों की संख्या में बचावकर्मी लगाये गये जिनमें से १२ की मृत्यु हो गयी। ३६ बचावकर्मियों की समाग्री समाप्त हो चुकी थी। आग की लपटों और धमाके में निकल रहे धुँए का एक वीडियो भी जारी किया गया है।
कुछ समाचारों के अनुसार कम से कम ७१ लोग घायल हुये हैं और ५० से अधिक लोग मारे गये हैं।
गोदाम के आसपास के क्षेत्रों के जारी चित्रों और वीडियो में के अनुसार व्यापक नुकसान हुआ है। विस्फोट के चित्र एक जापानी उपग्रह द्वारा जारी किये गये।
विभिन्न रसद कंपनियों के भवन सहित पास के पार्किंग क्षेत्र में खड़ी हजारों कारें धमाके में नष्ट हो गयीं।
सुपरकंप्यूटर तिआन्हे 1A को तियाजिन के सुपरकंप्यूटिंग केन्द्र के नष्ट हो जाने के बाद बन्द किया गया जो अभी भी कार्यकारी है।
चाइना सेंट्रल टेलीविजन की खबरों के अनुसार राष्ट्रपति शी जिनपिंग और प्रधानमंत्री ली कचियांग पीड़ितों के बचाव और आग बुझाने के लिए सभी तरह के प्रयास करने का आग्रह किया है।
तिनाउ नदी
तिनाउ नदी, नेपाल और भारत से होकर बहने वाली छोटी नदी है जो महाभारत पर्वतशृंखला से निकलकर शिवालिक पहाड़ियों एवं तराई क्षेत्र से बहती हुई बुटवल के पास भारतीय सीमा में प्रवेश करती है। अन्त में यह गंगा में मिल जाती है।
विवेचनात्मक वस्तुवाद
विवेचनात्मक वस्तुवाद (क्रिटिकल रिअलिज्म) से निम्नलिखित सिद्धान्तों का बोध होता है-
बुखारेस्ट की संधि
बुखारेस्ट की संधि (Treaty of Bucharest) १० अगस्त १९१३ को बुल्गारिया, रोमानिया, सर्बिया, मान्टिनिग्रो, और ग्रीस के प्रतिनिधियों के बीच हुई थी। यह संधि द्वितीय बाल्कन युद्ध के बाद हुई थी तथा इसके द्वारा प्रथम बाल्कन युद्ध के बाद हुई लन्दन की संधि को संशोधित किया गया।
जूलूस (उपन्यास)
जूलूस हिन्दी उपन्यास है। इसके रचयिता फणीश्वर नाथ ' रेणु ' हैं। यह वर्ष 1966 में भारतीय ज्ञानपीठ द्वारा प्रकाशित हुआ था। यह उपन्यास पूर्वी बंगाल की एक विस्थापित युवती पवित्रा को केंद्र में रखकर चलता है। रेणु विभिन्न विशेषताओं एवं सामाजिक व्यवहार वाले मनुष्यों का एक चित्र सामाजिक जुलूस के रूप में यहां देते हैं। लेकिन आंचलिकता के प्रति उनमें कोई उत्साह यहां दिखाई नहीं देता। इस उपन्यास को पढ़कर बिहार की और बिहार के माध्यम से समूचे देश की राजनीतिक विकृतियों का कुछ पूर्वाभास अवश्य पाया जा सकता है।
जाँ फ्रॉइसार
जाँ फ्रॉइसार (Jean Froissart ; लगभग १३३८–१४१० ई.) एक मध्यकालीन फ्रांसीसी लेखक तथा दरबारी इतिहासकार था। उसके द्वारा रचित इतिहास, शताब्दियों तक १४वीं शताब्दी में इंग्लैण्ड और फ्रांस के शौर्यपूर्ण उदय की गाथा बने रहे। उसके द्वारा रचित इतिहास सौ वर्षीय युद्ध के पूर्वार्ध के लिये एक महत्वपूर्ण स्रोत है।
आरंभ में वह एक व्यापारी के यहाँ नौकरी किया करता था। बाद में ज्ञान प्राप्त करने की लगन पैदा हुई और उसने नौकरी छोड़ दी। पढ़े लिखों के बीच उसका उठना बैठना आरंभ हो गया। कविता से प्रेम उसे शुरू ही से था, यहाँ बढ़ावा मिला और वह कविता करने लगा। दुनिया घूमने की चाह पैदा हुई और १८ वर्ष की अवस्था में इंग्लैंड पहुंचकर रानी फिलिप्पा के राजदरबारियों में सम्मिलित हो गया। वहाँ उसकी प्रशंसा में कविताएँ लिखीं। भ्रमण करने की इच्छा हुई। १३६० में फ्रांस में था। १३६१ में पाँच वर्ष की अनुपस्थिति के बाद फिर इंग्लैंड पहुँचा। रानी फिलिप्पा से प्रोत्साहन पाकर स्कॉटलैंड का भ्रमण किया। १३६६ में 'ब्लैंक प्रिंस' के साथ फ्रांस गया। १३६८ में इटली में भ्रमण किया। यूरोप के कई एक राजदरबारों में रहा। इस प्रकार उसने अपनी 'क्रॉनिकल्स' (Chronicles) नामक पुस्तक के लिए सामग्री एकत्र की। इस पुस्तक में इसने १३२६ से १४०० ई. तक के युद्धों का वर्णन किया है। उसके कई भाग हैं जो समय समय पर अलग अलग लिखे गए। उसने लड़ाई के संबंध में जो लिखा सो है ही, लेकिन भौगोलिक संबंध में भी इस पुस्तक की महत्ता बढ़ जाती है। जिन जिन देशों में वह फिरा, उनका पूर्ण रूप से वर्णन किया है। उसकी पुस्तक के अंतिम भाग में क्रूसेड का भी वर्णन है।
सोडियम लॉरेल सल्फ़ेट
सोडियम लौरेल सल्फ़ेट (SLS) टूथपेस्ट और प्रसाधन सामग्रियों में प्रयुक्त कार्बनिक यौगिक है। इसका सूत्र CH(CH)SONa है। यह झाग बनाने के लिए इस्तेमाल होता है जिसका प्रयोग त्वचा के लिए थोड़ा हानिकारक माना जाता है। इसकी क्षरण-शक्ति के अनुमान इस बात से लगाया जा सकता है कि इसको इंजन के ग्रीस की चिकनाई हटाने और फ़र्श साफ़ करने वाले घोलों (जैसे Domex ) में इस्तेमाल किया जाता है। इसके अलावे साबुन और डिटरजेंट तथा द्रव के पृष्ठीय तनाव कम करने के लिए भी इस्तेमाल किया जाता है।
इसको 'डोडेसिल सल्फेट' (SDS या NaDS) भी कहते हैं।
फ्रमजी कोवासजी बानाजी
फ्रमजी कोवासजी बानाजी (FRAMJI COWASJI BANAJI ; १७६७ -- १८५२ ) पारसी समुदाय के नेता तथा मुम्बई के प्रथम 'जस्टिस ऑफ द पीस' थे।
वे समृद्ध व्यापारी और जहाजों के अपने समय के सबसे बड़े ठेकेदार थे। जनकल्याणार्थ अनेक संस्थाओं के उत्थान के लिए आपने खुले दिल से सहायता दी। आप ही सर्वप्रथम व्यक्ति थे जिन्होंने जी.आई.पी. रेलवे कंपनी (अब जो सेंट्रल रेलवे के नाम से जानी जाती है) का हिस्सा खरीदा। आप कॉटन वीविंग ऐंड स्पिनिंग इंडस्ट्रीज़ और बीमा कंपनियों आदि में हिस्सा लेनेवालों में अग्रणी थे। आप बंबई की चेंबर ऑव कॉमर्स के भी सदस्य थे।
इन सब में महत्वपूर्ण है फ्रमजी का देश की आर्थिक उन्नति में रुचि लेना जिसके फलस्वरूप आपने कृषि और बागवानी के सुधार में तत्परता दिखलाई। बंबई की पवई एस्टेट का अधिकारी होने का गर्व आपको ही प्राप्त था। यह कई ग्रामों का सम्मिलित रूप था जिसकी उन्नति में आपकी वैयक्तिक रुचि थी। बंबई के राज्यपाल जॉन मैलकॉम ने अत्यंत प्रसन्नता के साथ आपके उन सुधारों की चर्चा की थी जो आपने उस एस्टेट के लिए किए थे। इस स्थान को उपयोगी और वैभिन्यपूर्ण बनाने के लिए आपने बहुत अधिक पैसा लगाया। अनेक कुएँ खुदवाए, अनेक मकान तथा उत्तम सड़कों का निर्माण करवाया, शहतूत और नील के पौधे रेशम के कीड़ों के लिए लगवाए। इसके अतिरिक्त चीनी की एक उत्तम मिल बनवाई और नील बनाने के लिए आवश्यक भवनों का भी निर्माण करवाया था। आपके जातिगत और विजातीय दोनों ही दान स्मरणीय हैं जिनमें प्रमुख हैं- पूजा के स्थानों का निर्माण, कुएँ खुदवाना, गरीब और अकालग्रस्तों की रक्षा, शिक्षण संस्थाओं को अनुदान आदि।
जब ८५ वर्ष की आयु में आपका देहांत हो गया, आपको श्रद्धांजलि अर्पित करने के हेतु सर्वसाधारण की सभा की गई। सर्वसम्मति से यह निश्चित किया गया कि आपके नाम से 'फ्रमजी कावासजी संस्था' नामक संस्था स्थापित की जाए जो नागरिकता के क्रियाकलापों के केंद्र रूप में कार्य करेगी।
पिएर पॉल प्रूधों
पिएर पॉल प्रूधों (Pierre-Paul Prud'hon ; १७५८-१८२३) नेपोलियन का दरबारी कलाकार था।
प्रूधों का जन्म क्लूने में हुआ था। दीजों अकादमी में उसने चित्रकला की प्रारंभिक शिक्षा पाई। १७८० में वह पेरिस चला गया। बर्गडी का रोम पुरस्कार जीता। वह इटली में भी रहा। वहाँ उसकी कला पर रैफेल, करेज्जिओं तथा लियोनादों की कला का यथेष्ट प्रभाव पड़ा। १७८७ में वह पेरिस वापस आया और नेपोलियन के दरबार का कलाकार बना। वहाँ उसका मुख्य काम था नेपोलियन की रानियों को चित्रकला सिखाना तथा उनके चित्र बनाना।
गृहसज्जा के चित्र बनाने में भी उसे विशेष अभिरुचि थी।
सिन्धुपंक
महासागर के गहरे सागरीय मैदान की तली पर पाया जाने वाला निक्षेप सिंधुपंक या निपंक (ooze) कहलाता है। यह मुख्यतः तरल पंक (liquid mud) के रूप में होता है। इसमें अधिकांशतः उन जीवों के अवशेष पाये जाते हैं जो जल के उपरी भाग में रहते हैं। मरने के बाद उनके अवशेषों का निक्षेप महासागरीय तली पर जमा होता रहता है। इसमें ज्वालामुखी धूलि के निक्षेप भी मिलते हैं।
टेरापोड सिंधु पंक (pteropod ooze) और ग्लोबिजेरिना सिंधुपंक (globigerina ooze) चूना प्रधान सिंधुपंक के उदाहरण हैं जिनका निर्माण क्रमशः टेरेपाड तथा ग्लोबिजेरिना जीवों के अवशोषों द्वारा होता है और इनमें कैल्सियम की मात्रा क्रमशः 80 प्रतिशत और 65 प्रतिशत पायी जाती है। रेडियो लेरियन सिंधु पंक (radiolarian ooze) और डायटम सिंधुपंक (diatom ooze) सिलिका प्रधान सिंधुपंक हैं जिनका निर्माण रेडियोलेरिया, डायटम तथा फोरामिनिफेरा जीवों के अवशेषों के निक्षेप से होता है।
स्वशासन
स्वशासन या 'होम रूल' (Home rule) का अर्थ है - राज्य के किसी अंग (प्रशासनिक प्रभाग) द्वारा कुछ शक्तियों का उपभोग जो केन्द्रीय शासन द्वारा उसे प्रदान की जांय। इंग्लैण्ड के सन्दर्भ में होम रूल का अर्थ आयरलैण्ड, स्कॉटलैण्ड, वेल्स और उत्तरी आयरलैण्ड आदि को अपना शासन करने का अधिकार या स्वतन्त्रता देना था। यूएसए के सन्दर्भ में होम रूल का अर्थ अलग है।
किन्तु होम रूल की तुलना 'संघवाद' से नहीं की जा सकती।
स्वशासन - HOME RULE
आयरलैंड का होम रूल आन्दोलन
आयरलैंड में होम रूल आन्दोलन, आयरलैण्ड के लोगों का अपना शासन (होम रूल) स्थापित करने तथा ब्रिटेन का राजनीतिक नियन्त्रण कम करने के लिये चलाया गया एक राजनीतिक आन्दोलन था।
माही विज
माही विज एक भारतीय टेलीविज़न अभिनेत्री तथा मॉडल है। इन्होंने अनेक धारावाहिकों में कार्य किया है। ये मुख्य रूप से लागी तुझसे लगन के लिए जाने जाते हैं।
तड़ितझंझा
तड़ितझंझा या बिजलीयुक्त तूफान एक प्रकार का तूफान होता है। जिसमें बिजली चमकने, तेज हवा चलने आदि की घटना होती है। भारत मौसम विज्ञान विभाग के शब्दावली के अनुसार इसे 'गर्ज के साथ तूफान' कहते हैं।
इसे विद्युत तूफान ("electrical storm"), चमकयुक्त तूफान ("lightning storm") आदि भी कहते हैं। चूंकि इस तूफान में अत्यधिक बिजली चमकती और गिरती है, इस कारण इसे बिजली युक्त तूफान कहते हैं।
गर्म हवा का दाब ठंडे हवा से कम होता है। इस कारण गर्म हवा ऊपर की ओर जाने लगता है। इसी तरह यह प्रक्रिया बादल में भी होती है। वह गर्म हवा के साथ नमी आदि को भी ले लेता है। ठंडे और गर्म के कारण जब ऊर्जा निकलती है तो वह यह घूमने लगता है। इसके कारण चमक और बिजली पैदा होती है। सामान्यतः इसे बनने हेतु तीन परिस्थितियों की आवश्यकता होती है।
यह पहला चरण होता है, इसमें बादलों में नमी ऊपर जाने लगती है। दाब में परिवर्तन के कारण हवा गतिमान हो जाता है। यह कम दाब का क्षेत्र बनाता है और लगभग 5×10 किलो ग्राम जल वाष्प को धरती से वायु मण्डल में ले जाता है। इससे भारी जन-धन की हानि हो सकती है।
परिपक्व स्थिति में इससे लगातार गर्म हवा निकलती रहती है। यह तब तक होता रहता है, जब तक वह किसी गर्म हवा के क्षेत्र में न पहुँच जाये। इस चरण के दौरान इससे तेज हवा चलती है और खतरनाक चमक के साथ कुछ स्थानों में बिजली गिरती है। अंत में यह जमीन में आ जाता है और आसमान में छोटे छोटे मेघ खण्डों के रूप में अधिशेष रह जाता है।
विश्व हेवीवेट चैम्पियनशिप
विश्व हेवीवेट चैम्पियनशिप निम्न में से किसी एक के लिए प्रयुक्त शब्द है:
योकोहामा शहर
योकोहामा (जापानी = 横浜市 Yokohama-shi) () यह जापान का दूसरा सबसे बड़ा शहर है और मुंबई की जुड़वाँ नगरी है।
दिव्य मराठी
दिव्य मराठी मराठी भाषा की एक भारतीय समाचार पत्रिका है। यह पहली बार औरंगाबाद में 29 मई 2011 में शुरू हुई। यह औरंगाबाद, नाशिक, जलगांव, अहमदनगर, सोलापुर, अमरावती और अकोला में प्रकाशित होता है।
लागी तुझसे लगन
लागी तुझसे लगन एक भारतीय हिन्दी धारावाहिक है, जिसका प्रसारण कलर्स पर 28 सितम्बर 2009 से 6 जनवरी 2012 तक हुआ। इसका निर्माण परेश रावल, स्वरूप सम्पत और हेमल ठक्कर" ने किया है।
पोद्दार
'वैश्य पोद्दार' भारत देश के बनिया समाज के अंतर्गत आता है। हमारे ऋग्वेद में चार जाति का वर्णन है – ब्राह्मण,क्षत्रिय,वैश्य और शुद्र । यूँ तो वैश्य समाज मे 56 वर्ग है,जिनमे वैश्य पोद्दार का स्थान सबसे ऊपर है। जो भारत के लगभग सभी राज्यों में निवास करते है। ये मुख्य रूप से पश्चिम बंगाल, बिहार,झारखंड नेपाल, उत्तर प्रदेश, गुजरात,दिल्ली मुंबई, राजस्थान पंजाब क्षेत्र और भी राज्यो में पाए जाते है। ये समाज अधिकांशतः व्यापार, व्यवसाय के लिए जाना जाता है। देश भर में अधिकांश व्यवसाय में बनिया समाज का अहम योगदान है,या यूँ कहे तो बनिया समाज देश के अर्थव्यवस्था का अहम हिस्सा है। भारत के इतिहास में बनिया समाज का विशेष उल्लेख हैं।  बनिया समाज का व्यवसाय देश के बाहर तक विदेशो में तब भी फैल हुआ था और आज भी ये लोग विदेशों में व्यापार व्यवसाय करते आ रहे हैं। देश के आज़ादी में भी बनिया समाज़ का योगदान उल्लेखित है,महात्मा गांधी,महावीर पोद्दार जिन्होंने अंग्रेजी सरकार से खूब लड़े, और आज देश का नेतृत्व करने वाले प्रतिभावान यशस्वी,प्रधानमंत्री नरेंद्र मोदी जी बनिया समाज से ही आते है। महात्मा गाँधी, भी "वैश्य बनिया" हीं थें। हनुमान प्रसाद पोद्दार गोरखपुर गीता प्रिंटिंगप्रेस । पोद्दार "वैश्य बनिया" जनेऊधारी सवर्ण हिन्दू हैं।
पोद्दार,गाँधी,मित्तल,गोयल,अग्रहरी,महेश्वरी,अग्रवाल,देव,मोदी,गुप्ता,साह,साहा,लाल,मगधी,सोनार,कसौधन, वर्णबाल,मद्धेशिया,कानू,जयसवाल जाति का उपनाम होता है । ये लोग जमीनदार,तहसीलदार,खरीद-व्यापार,उद्दोग,फैक्ट्री,सोना-चाँदी के व्यापार आदि के लिए प्रसिद्ध हैं। ये जातियाँ अधिकतर बिहार,राजस्थान,पश्चिम बंगाल,महाराष्ट्र राज्यों में पाए जाते है। ये जातियाँ पूजा-पाठ,धर्म के प्रति अग्रसर रहती हैं।
रासायनिक धवन
रासायनिक धवन से तात्पर्य उस सूक्ष्म प्रक्रिया से है जो साबुन या डिटरजेंट के काम करने का आधार है। जिसमें रसायन के अणु धूल-गंदगी के कणों से जुड़कर उसे बाक़ी के पदार्थों से अलग करते हैं।
इस में मार्जक (साबुन, डिटरजेंट या डोमेक्स जैसे तरल) के रसायन आवांधित कणों से और पानी (या अन्य तरल) दोनों से जुड़े रहते हैं। पानी या सफ़ाई के द्रव को बहा देने पर वो गंदगी भी निकल जाती है। गंदगी की वस्तु हमेशा धूल जैसे कण नहीं होते - ग्रीस, चिकनाई जैसे पदार्थ आधी-ठोस अवस्था में होते हैं। ये रसायन इनको भी निकाल देते हैं। इप प्रक्रिया में पानी द्रव का ठोस कणों (या कपड़ों) के साथ के बन्धन या जुड़ाव में ये रसायन असर डालते हैं जिससे ये सफ़ाई संभव होती है।
सबसे आम सफ़ाई करने वाले रसायन सोडियम हाइड्रोक्साईड (NaOH) और सोडियम बाईकार्बोनेट हैं - जो परंपरागत मिलने वाले सोडा में होते हैं। लेकिन आज बाज़ार में मिलने वाले साबुन और घरों को साफ़ करने वाले लिक्विड में अधिक जटिल रसायन होते हैं। इनमें से अधिकतर हानिकारक होते हैं - कई ऐसे हैं जो कीटनाशकों में भी इस्तेमाल होते हैं (अन्य रसायनों के साथ)।
जय भानुशाली
जय भानुशाली भारतीय फ़िल्म तथा टेलीविज़न धारावाहिक अभिनेता, हॉस्ट, डांसर तथा मॉडल है। इन्होंने अनेक टेलीविज़न धारावाहिकों में कार्य किया है ये मुख्य रूप से एकता कपूर के "कायामठ" धारावाहिक के लिए जाने जाते हैं। इन्होंने माही विज के साथ 2011 में विवाह किया।
मौली गांगुली
मौली गांगुली एक भारतीय अभिनेत्री है। इन्होंने हिंदी के अलावा बंगाली फ़िल्मों तथा धारावाहिकों में कार्य किया है।
निम्न दाब क्षेत्र
निम्न दाब क्षेत्र या कम दाब का क्षेत्र उस जगह को कहते हैं, जहाँ वायु मण्डल का दाब आस पास के क्षेत्र से कम हो जाता है। जब आसपास के क्षेत्र में दाब अधिक होता है, तो वहाँ की हवा उस निम्न दाब के क्षेत्र में प्रवेश करती है। इसके साथ कई बार बादल भी आ जाते हैं, जो वर्षा के मुख्य कारण बनते हैं। इसके अलावा हवा घूमने लगता है और चक्रवात भी बन जाता है।
जब वायु मण्डल में निम्न दाब का क्षेत्र बन जाता है और आस पास उच्च दाब का क्षेत्र होता है, तो वह एक दूसरे के जगह में आने के लिए कोशिश करते हैं। निम्न दाब के क्षेत्र में हवा बहुत कम होती है और उच्च दाब के क्षेत्र में वायु कम जगह में ही बहुत मात्रा में होती है। इस कारण उच्च दाब के क्षेत्र से हवा तेजी से निम्न दाब के क्षेत्र में प्रवेश करती है।
उच्च दाब क्षेत्र
उच्च दाब क्षेत्र या प्रति चक्रवात उस जगह को कहते हैं, जहाँ पृथ्वी के अन्य स्थानों की तुलना में अधिक वायु दाब होता है। इस कारण वहाँ प्रति चक्रवात बनने लगता है।
बेघर
बेघर या निराश्रयता एक नियमित रूप से निवास के बिना लोगों की हालत है। बेघर लोग अधिकतर समय, नियमित रूप से सुरक्षित और पर्याप्त आवास बनाए रखने में असमर्थ होते हैं या नियमित रूप से तय और पर्याप्त रात के समय निवास नहीं जुटा पात। बेघर की कानूनी परिभाषा विभिन्न देशों में  , या एक ही देश या क्षेत्र के अलग अलग अधिकार क्षेत्र अलग न्यायालय के बीच बदल जाता है। बेघर शब्द के अंतर्गत उन सभी व्यक्तियों को सम्मिलित किया जा सकता है जिनका रात के समय प्राथमिक निवास स्थान एक बेघर आश्रय, एक वार्मिंग केंद्र, एक घरेलू हिंसा आश्रय, एक वाहन (मनोरंजन वाहन और कैंपिंग वैन सहित) या फिर गत्ते के बक्सों, टेंट, तिरपाल या अन्य अस्थायी स्थिति में रहते हैं। अमेरिकी सरकार के  बेघर गणन अध्ययनों में ऐसे व्यक्तियों को शामिल किया गया है जो कि किसी ऐसे सार्वजनिक या निजी स्थान में सोते हों जो की मनुष्य के लिए एक नियमित रूप से  आवास के रूप में इस्तेमाल के लिए
एक अनुमान के अनुसार, सन 2005 के अंदर दुनिया भर में 10 करोड़ बेघर व्यक्ति थे। अकेले ब्रिटेन में 80,000 से अधिक बेघर लोग हैं और यह संख्या हर साल बढ़ रही है। पश्चिमी देशों में, बेघर लोगो के बीच बहुत बड़ी संख्या पुरुषों (75-80 %) की है। इसमें विशेष रूप से काफी बड़ा भाग एकल पुरुषों का है।
अधिकांश देश बेघर लोगों की सहायता के लिए विभिन्न प्रकार की सेवाएँ प्रदान करते हैं। यह देश, सरकारी विभागों या फिर सामुदायिक संगठनो (अक्सर स्वयंसेवकों) की सहायता से भोजन, आश्रय और कपड़े प्रदान करते हैं। इन कार्यक्रमों को सरकार, दान संगठनों, चर्चों और व्यक्तिगत दाताओं द्वारा समर्थित किया जाता है। कई शहरों में बेघर लोगों को रोजगार के अवसर उपलब्ध कराने के लिए सड़क समाचारपत्र (स्ट्रीट न्यूज़पेपर), प्रकाशनों को स्थापित किया गया है। कुछ बेघरों के पास नौकरियां हैं, वहीं बाकी आय के लिए अन्य तरीके अपनाने पड़ते हैं। भीख मांगना या आर्थिक सहायता लेना एक विकल्प है, लेकिन कई शहरों में यह तेजी से अवैध होता जा रहा
तुरीय
तुरीय अनुभव की एक अवस्था है, जिसमें मन और मस्तिष्क में कुछ भी नहीं चलता है - यह भी नहीं कि कुछ नहीं है। यह ध्यान की चौथी (चतुरीय )अवस्था है, इससे पहले की तीन अवस्थाओं में इंद्रियों द्वारा महसूस की गई बात (कोई रूप, कोई गन्ध, कोई ख़याल), कल्पना की गई बात और शून्य महसूस किया जाता है। इसका सबसे पहला संदर्भ माण्डूक्योपनिषद में हुआ है - लेकिन इसी नाम से नहीं।
इसको इस संदर्भ में देखना चाहिये कि चेतना के तीन स्तर हैं -
तुरीय (चतुर्थ) का शाब्दिक अर्थ है - चौथा। इसका पहला प्रयोग गौड़ापादाचार्य (७वीं सदी) ने किया था जो - माण्डूक्य कारिका में किया था। गीता, भागवत और शंकराचार्य द्वारा की गई व्याख्या, यानि भाष्यम् में भी इसका उल्लेख मिलता है।
तुरीय शब्द का प्रयोग ऋग्वेद में भी मिलता है।
यत्त्वा तुरीयमृतुभिर्द्रविणोदो यजामहे ।अध स्मा नो ददिर्भव ॥ (ऋग्वेद १/१५/१०)
हरलैंड सैंडर्स
"कर्नल" हरलैंड डेविड सैंडर्स (सितम्बर 9, 1890 – दिसम्बर 16, 1980) एक अमेरिकी उद्यमी थे। उन्होंने केंटकी फ्राइड चिकन के नाम से कंपनी शुरू की।
सैंडर्स का जन्म सितम्बर 9, 1890 को हेनरीविल्ले, इंडियाना में हुआ था। उन्होंने दक्षिणी विश्वविद्यालय में अध्ययन किया।
उन्होंने जोसफिन किंग से विवाह किया फ़िर तलाक हो गया।बाद में उन्होने क्लाउडिया प्राइस से विवाह कर लिया। सैंडर्स के तीन बच्चे थे। दिसम्बर 16,1980 को केंटकी में उनका देहांत हो गया। वे 90 वर्ष के थे।
राष्ट्रकूट साहित्य
राष्ट्रकूट राजवंश के राज्यकाल में विशाल मात्रा में कन्नड, संस्कृत, प्राकृत तथा अपभ्रंश साहित्य रचा गया।
इस राजवंश का प्रसिद्ध शासक अमोघवर्ष प्रथम ने सबसे पुरानी ज्ञात कन्नड कविता कविराजमार्ग के कुछ खंडों की रचना की थी। उनके शासन काल में जैन गणितज्ञों और विद्वानों ने 'कन्नड' व 'संस्कृत' भाषाओं के साहित्य में महत्वपूर्ण योगदान दिया। पुष्पदन्त ने अपभ्रंश में अनेक ग्रन्थों की रचना की।
कविराजमार्ग
कविराजमार्ग, कन्नड का सर्वप्रथम उपलब्ध ग्रंथ है। चंपू शैली में लिखा हुआ यह रीतिग्रंथ प्रधानतया दण्डी के काव्यादर्श पर आधरित है। इसका रचनाकाल सन् 815-877 ई के बीच माना जाता है। इस बात में विद्वानों में मतभेद है कि इसके रचयिता मान्यखेट के राष्ट्रकूट चक्रवर्ती स्वयं नृपतुंग थे या उनका कोई दरबारी कवि। डॉ॰ मुगलि का यह मत है कि इसके लेखक नृपतुंग के दरबारी कवि श्रीविजय थे।
कविराजमार्ग का प्रतिपाद्य विषय अलंकार है। ग्रंथ तीन परिच्छेदों में विभाजित है। द्वितीय तथा तृतीय परिच्छेदों में क्रमश: शब्दालंकारों तथा अर्थालंकारों का निरूपण उदाहरण सहित किया गया है। प्रथम पच्छिेद में काव्य के दोषादोष (गुण, दोष) का विचार किया गया है। साथ ही ध्वनि, रस, भाव, दक्षिणी और उत्तरी काव्यपद्धतियाँ, काव्यप्रयोजन, साहित्यकार की साधना, साहित्यविमर्श के स्वरूप आदि का संक्षेप में परिचय दिया गया है। कन्नड भाषा, कन्नड साहित्य, कन्नड प्रदेश, कर्नाटक की जनता की संस्कृति आदि कई बातों की दृष्टि से कविराज मार्ग एक अत्यंत महत्वपूर्ण ग्रंथ है।
मान्यखेट
मान्यखेट (प्राकृत : मन्नखेड़ा , आधुनिक मळखेड) कर्नाटक के गुलबर्ग जिले के सेदम तालुका में कगिना नदी के किनारे स्थित है। यह नगर ८१८ से ९८२ ई तक राष्ट्रकूट राजाओं की राजधानी था।
राजकोष
किसी राज्य के पास मौजूद सम्पूर्ण आर्थिक संसाधन ही राजकोश (Treasury / ट्रेजरी) कहलाता है। अधिकांश देशों में जो विभाग इन संसाधनों का प्रबन्धन करता है, उसे भी ट्र्जरी कहा जाता है। यह प्रायः वित्त मंत्रालय से जुड़ा होता है।
अनुस्वार
अनुस्वार एक उच्चारण की मात्रा है जो अधिकांश भारतीय लिपियों में प्रयुक्त होती है। इससे अक्सर ं जैसी ध्वनि नाक के द्वारा निकाली जाती है, अतः इसे नसिक या अनुनासिक कहते हैं। इसको कभी-कभी "म" (और अन्य) अक्षरों द्वारा भी लिखते हैं। जैसे: कंबल ~ कम्बल; इंफाल ~ इम्फाल इत्यादि। देवनागरी में इसे, उदाहरण-स्वरूप, "क" पर लगाने से "कं" लिखा जाता है।
दक्षिण भारत की सभी लिपियों (तमिल को छोड़कर) इसको एक शून्य जैसे अक्षर से लिखा जाता है - o। यही अक्षर सिंहला भाषा में भी प्रयुक्त होता है। बाँग्ला और असमी में इसे ং लिखा जाता है जो वैदिक साहित्य में भी प्रयुक्त होता है। वेदों में इसके अलावे भी कुछ चिह्न अनुनासिक ध्वनियों के लिए प्रयोग किये जाते हैं।
खतरनाक मौसम
खतरनाक मौसम उस मौसम को कहते हैं, जब किसी चक्रवात, तूफान आदि के प्रभाव से अधिक गति से तीव्र हवा चलना, तेज बारिश होना, जंगल में आग लगना आदि घटना होती है। जिसे मानव जीवन बहुत प्रभावित होता है अथवा जीवन की क्षति होती है।
सामान्यतः मौसम विभाग उस मौसम को खतरनाक मौसम कहते हैं, जब उससे किसी प्रकार का जान का खतरा पैदा होता है। विश्व मौसम विज्ञान संगठन ने इसे दो समूह में बाँटा है। पहला सामान्य खतरनाक मौसम और दूसरा स्थानीय खतरनाक मौसम है।
जल में बने एक स्तम्भ के आकार में बना तूफान होता है। जो चक्रवात की तरह ही कार्य करता है और एक स्थान से दूसरे स्थान में जा सकता है।
राधेश्याम कोरी
राधेश्याम कोरी ( ७ जुलाई १९३९ -१२ अगस्त २०१५ ) घाटमपुर (सु ) से १४ वीं लोक सभा ( 2004-2009) के लिए निर्वाचित हुए थे
इनका जन्म जुलाई ७,१९३९ को उत्तरप्रदेश राज्य के कानपुर जिले की तहसील डेरापुर के ग्राम चिलौली के मजरा सुजनीपुर के अनुसूचित जाति (कोरी) के परिवार में हुआ था। इनके पिता का नाम घसीटे लाल था। इनकी प्रारंभिक शिक्षा प्राथमिक स्कूल चिलौली में तथा हाई स्कूल की शिक्षा आर पी एस इंटर कॉलेज रूरा ,कानपुर में हुई। अध्ययन में रूचि न होने के कारण यह प्रसिद्ध स्वतंत्रता संग्राम सेनानी शम्भू दयाल चतुर्वेदी ,बड़ागांव भिक्खी कानपुर के यहां उनके व्यक्तिगत सहायक बनकर उनके साथ रहने लगे और कुछ दिनों तक उन्हीं के जूनियर हाई स्कूल में शिक्षण कार्य भी किया। इसी गांव में मतदाता बनकर दो बार बड़ागांव भिक्खी के ग्राम प्रधान भी बने। ब्लॉक प्रमुख शंभू दयाल चतुर्वेदी की मृत्यु के पश्चात ब्लॉक डेरापुर के ब्लॉक प्रमुख भी रहे।इसके बाद शम्भू डायल चतुर्वेदी इन्हें अपने साथ जिला कांग्रेस कार्यालय कानपुर  ले जाने लगे। यहां यह कांग्रेस के सदस्य बने और शम्भू दयाल चतुर्वेदी ने अपने प्रयास से इन्हें शीघ्र ही जिले का महामंत्री बनवा दिया। अब इनका रुझान राजनीति की और बढ़ गया कालांतर में यह कांग्रेस के प्रदेशीय महामंत्री बने।
कांग्रेस में अपना भविष्य न देख कर वर्ष १९९६ में कोरी बहुजन समाज पार्टी में सम्मिलित हो गए। बहुजन समाज पार्टी द्वारा टिकट मिलने पर यह भोगनीपुर विधान सभा निर्वाचन क्षेत्र से वर्ष १९९६ में विधान सभा का चुनाव लड़े और विजयी रहे।
वर्ष २००४ में आप समाजवादी पार्टी में सम्मिलित हो गये। समाजवादी पार्टी ने वर्ष २००४ के लोक सभा के चुनाव में घाटमपुर (सु ) से उम्मीदवार बनाया और चुनाव में वजयी हुए।
विश्व मौसम विज्ञान संगठन
विश्व मौसम विज्ञान संगठन एक मौसम विज्ञान संगठन है, जिसे 11 अक्टूबर 1947 को हुई संधि के बाद 23 मार्च 1950 में स्थापित किया गया।
हर वर्ष 23 मार्च को विश्व मौसम विज्ञान दिवस बनाया जाता है।
ख़ैबर की लड़ाई
ख़ैबर का युद्ध ( सन् 629, मई) इस्लाम के प्रारंभिक इतिहास की एक महत्वपूर्ण घटना थी जिससे शुरुआती मुसलमानों और हिजाज़ के यहूदियों के बीच के निर्णायक युद्ध के रूप में देखा जाता है जिसमें यहूदियों ने हथियार डाल दिये थे। इस लड़ाई में इस्लामी पैग़म्बर मुहम्मद के चचेरे भाई और पहले और आखिरी खलीफा अहले तशय्यु चौथे खलीफ़ा अहले सुन्नत अली अलाहिस सलाम की बहादुरी भी स्मरणी
यहूदियों के साथ हुई एक पिछली संधि का यहूदियों द्वारा उल्लंघन करने से इस्लामी पक्ष ख़फ़ा थे। पहले अबू बकर और उमर को इसके ख़िलाफ़ भेजा गया, लेकिन उनकी असफलता के बाद अली अलाहिस सलाम के नेतृत्व में सेना भेजी गई जिसमें निर्णायक विजय प्राप्त हुई। ध्यान रहे कि पैग़म्बर के स्वर्गवास के बाद, पहले भेजे गए सेनानायक - अबू बकर और उमर - पहले और दूसरे ख़लीफ़ा (प्रधान) बने, लेकिन अली को चौथा ख़लीफ़ा बनाया गया। इस लड़ाई का इस कारण शिया-सुन्नी विवाद में भी महत्व है, क्योंकि शिया पहले वाले दोनो नायकों को वाजिब खलीफ़ा नहीं मानते और अली अलाहिस सलाम से ही गिनती शुरु करते हैं।
अफ़ज़ल अहसन रंधावा
अफज़ल अहसन रंधावा एक पाकिस्तानी पंजाबी लेखक है जिसने "दोआबा" और "सूरज ग्रहण" जैसे नावल रचे। 1986 में इसे प्रो. प्यारा सिंह गिल और "करम सिंह संधु मेमोरियल अंतर्राष्ट्रीय श्रोमणी साहित्यकार/कलाकार" पुरस्कार से सन्मानित किया गया।
अफज़ल का जन्म 1 सतम्बर, 1937 को हुसैनपुरा, अमृतसर (भारतीय पंजाब) में हुआ। इसका असली नाम "मुहम्मद अफज़ल" है और "अफ़ज़ल अहसन रंधावा" इसका कलमी नाम है। इसका पुश्तैनी गांव किआमपुर, जिला सियालकोट (पाकिस्तानी पंजाब) है।19 सतम्बर 2017 को उनका निधन हो गया।
रंधावा ने अपनी शुरुआती शिक्षा लाहोर से प्राप्त की। इसके बाद इसने "मिशन हाई स्कूल नारोवाल" से दसवीं की परीक्षा पास की और इसके पश्चात् रंधावा ने "मर्रे कालेज सियालकोट" से ग्रेजुएशन करके, पंजाब युनिवर्सिटी, लाहोर से कानूनी डिग्री प्राप्त की। [[श्रेणी:लेखक]]
ऐतिहासिक भूगोल
ऐतिहासिक भूगोल किसी स्थान अथवा क्षेत्र की भूतकालीन भौगोलिक दशाओं का या फिर समय के साथ वहाँ के बदलते भूगोल का अध्ययन है। यह अपने अध्ययन क्षेत्र के सभी मानवीय और भौतिक पहलुओं का अध्ययन किसी पिछली काल-अवाधि के सन्दर्भ में करता है या फिर समय के साथ उस क्षेत्र के भौगोलिक दशाओं में परिवर्तन का अध्ययन करता है। बहुत सारे भूगोलवेत्ता किसी स्थान का इस सन्दर्भ में अध्ययन करते हैं कि कैसे वहाँ के लोगों ने अपने पर्यावरण के साथ अंतर्क्रियायें कीं और किस प्रकार इन क्रियाओं के परिणामस्वरूप उस स्थान के भूदृश्यों का उद्भव और विकास हुआ।
आज के परिप्रेक्ष्य में भूगोल की इस शाखा का जो रूप दिखाई पड़ता है उसका सर्वप्रथम प्रतिनिधित्व करने वाली रचनाओं में हेरोडोटस के उन वर्णनों को माना जा सकता है जिनमें उन्होंने नील नदी के डेल्टाई क्षेत्रों के विकास का वर्णन किया है, हालाँकि तब "ऐतिहासिक भूगोल" जैसी कोई शब्दावली नहीं बनी थी।
आधुनिक रूप में इसका विकास जर्मनी में फिलिप क्लूवर के साथ शुरू माना जाता है जिन्होंने "जर्मनी का ऐतिहासिक भूगोल" लिखकर इस शाखा का प्रतिपादक बनने का श्रेय हासिल किया।
१९७५ में "जर्नल ऑफ हिस्टोरिकल ज्याग्रफी" के पहले अंक के साथ ही इसके विषय क्षेत्र और अध्ययनकर्ताओं के समूह जो एक व्यापक विस्तार मिला। अमेरिका में इस शाखा को सबसे अधिक बल कार्ल सॉअर के सांस्कृतिक भूगोल के अध्ययन से मिला जिसके द्वारा उन्होंने सांस्कृतिक भूदृश्यों के ऐतिहासिक विकास के अध्ययन को प्रेरित किया। हालाँकि अब वर्तमान समय में इसमें कई अन्य थीम शामिल हो चुकी हैं जिनमें पर्यावरण का ऐतिहासिक अध्ययन और पर्यावरणीय ज्ञान के ऐतिहासिक अध्ययन को भी शामिल किया जाता है। अब ऐतिहासिक भूगोल रुपी भूगोल की यह शाखा इतिहास, पर्यावरणीय इतिहास और ऐतिहासिक पारिस्थितिकी इत्यादि शाखाओं से काफ़ी करीब मानी जा सकती है। प्राचीन यूनानी भूगोलवेत्ताओं के लेखन में भी ऐसे तत्व मिलते हैं जो भूगोल की आज की इस शाखा के समान हैं। उदाहरण के लिये प्रसिद्ध यूनानी विद्वान हेरोडोटस द्वारा नील नदी के डेल्टा के ऐतिहासिक विकास की व्याख्या करना। बुटलिन ने अपनी पुस्तक में ऐतिहासिक भूगोल के इतिहास को तीन बड़े खण्डों में बाँटा है - १७०० से १९२० ई॰ तक, १९२० से १९५० तक (आधुनिक ऐतिहासिक भूगोल की शुरूआत) और १९५० के बाद का काल (बीसवीं सदी के उत्तरार्द्ध में ऐतिहासिक भूगोल)।
१९३२ में ब्रिटिश हिस्टोरिकल सोसायटी और ब्रिटिश ज्योग्राफिकल सोसायटी की संयुक्त बैठक में पहली बार इस प्रश्न पर विचार शुरू हुआ कि आखिरकार "ऐतिहासिक भूगोल" क्या है। ई डब्ल्यू गिल्बर्ट ने मत प्रकट किया कि "...इसका (ऐतिहासिक भूगोल का) असली प्रकार्य बीते समय के प्रादेशिक भूगोल की पुनर्रचना करना है", और साथ ही तत्कालीन प्रचलित चार अन्य मतों का खंडन किया कि यह राजनीतिक सीमान्तों के परिवर्तन का अध्ययन नहीं है; भौगोलिक खोजों का अध्ययन नहीं है; न ही यह भौगोलिक विचारों और विधियों के इतिहास का अध्ययन है; और न ही यह भौगोलिक पर्यावरण के इतिहास पर पड़े प्रभावों का अध्ययन है।
इसके बाद ब्रिटेन में ही एच॰ सी॰ डार्बी के नेतृत्व में इस विधा का विकास हुआ जब उन्होंने १९५० से १९७० के बीच अपनी सात खण्डों की कृति "रिकंस्ट्रक्शन ऑफ़ ह्यूमन ज्याग्रफी ऑफ़ मेडिवल इंग्लैण्ड" (मध्यकालीन इंग्लैण्ड के मानव भूगोल की पुनर्रचना) प्रकाशित की।
यूके में ऐतिहासिक भूगोल के अंतर्गत हुए हालिया शोध कार्यों का जायजा लेकर एक अध्ययन में इसकी कुछ प्रमुख धाराएँ चिह्नित की गयी हैं जो निम्नवत हैं:
आदिकवि पम्प
पम्प कन्नड के आदिकवि हैं। इनका समय सन् 941 के लगभग माना जाता है। कन्नड साहित्य में उनका काल 'पम्प युग' कहलाता है और इसे कन्नड साहित्य का 'स्वर्णयुग' माना जाता है। पम्प युग के तीन कवियों (पम्प, पोन्न तथा रन्न) को सम्मिलित रूप से "रत्नत्रयी' कहा जाता है।
आदि पम्प ने दो काव्य रचे–"आदिपुराण" और "विक्रमार्जुनविजय" अथवा "पंपभारत"। आदिपुराण में जिनसेनाचार्यकृत संस्कृत पूर्वपुराण के आधार पर प्रथम तीर्थंकर वृषभनाथ का जीवनचरित चित्रित किया गया है और "विक्रमार्जुनविजय" में महाभारत के कथानक का निरूपण किया गया है। ये दोनों चंपूकाव्य हैं।
ऊष्णीष विजय ढारणी सूत्र
ऊष्णीष विजय धारणी सूत्र (चीनी: 佛頂尊勝陀羅尼經; Korean pronunciation: Butchō Sonshō Darani Kyō; Vietnamese: Phật Đỉnh Tôn Thắng Đà la ni) भारत के महायान सम्रदाय का सूत्र है। इसका पूरा नाम यह है - "सर्वदुर्गतिपरिशोधन ऊष्णीष विजय धारणी सूत्र"।
ऊष्णीष विजय धारणी
नमो भगवते त्रैलोक्य प्रतिविशिष्टाय बुद्धाय भगवते।
तद्यथा ॐ विशोधय विशोधय।
असमसम समन्तवभास स्फरण गति गहन स्वभाव विशुद्धे। अभिषीञ्चतु मां।
सुगत वर वचन। अमृताभिषेकै महामन्त्र पदै।
आहर आहर आयुः सन्धारणि।
शोधय शोधय गगन विशुद्धे। उष्णीष विजय विशुद्धे। सहस्ररश्मि सञ्चोदिते।
सर्व तथागतावलोकनि षट्पारमिता परिपूरणि।
सर्व तथागत हृदयाधिष्ठानाधिष्ठित महामुद्रे। वज्रकाय संहतन विशुद्धे।
सर्व-आवरणापायदुर्गति परिविशुद्धे। प्रतिनिवर्तय-आयुः शुद्धे।
समयाधिष्ठिते मणि मणि महामणि।
तथता भूतकोटि परिशुद्धे। विस्फुट बुद्धि शुद्धे। जय जय। विजय विजय।
स्मर स्मर।
सर्व बुद्धाधिष्ठित शुद्धे।
वज्रे वज्रगर्भे वज्रं भवतु मम शरीरं।
सर्व सत्त्वानां च काय परिविशुद्धे। सर्व गति परिशुद्धे।
सर्व तथागताश्च मे सम-आश्वासयन्तु। सर्व तथागत सम-आश्वासाधिष्ठिते। बुध्य बुध्य। विबुध्य विबुध्य।
बोधय बोधय। विबोधय विबोधय। समन्त परिशुद्धे।
सर्व तथागत हृदयाधिष्ठानाधिष्ठित महामुद्रे स्वाहा॥
करछना
करछना (अंग्रेजी -KARCHHANA) इलाहाबाद जिला के आठ तहसीलो में एक है। इलाहाबाद से कोहडार मार्ग (लगभग दूरी २२ किलोमीटर) करछना रेलवे स्टेशन (कोड KCN) से करीब २ किलोमीटर दक्षिण में स्थित है। इसका पिनकोड २१२३०१ है।
रुद्रपट्टण शामाशास्त्री
रुद्रपट्टण शामाशास्त्री (1868–1944) संस्कृत के विद्वान थे। वे मैसूर के पौर्वात्य अनुसंधान संस्थान (Oriental Research Institute) में पुस्तकालयाध्यक्ष थे। उन्होने अर्थशास्त्र (ग्रन्थ) की खोज की और उसे प्रकाशित किया।
सुमित संभाल लेगा
सुमित संभाल लेगा हिन्दी भाषा में बनी भारतीय हास्य धारावाहिक है। यह 31 अगस्त 2015 से स्टार प्लस पर प्रसारित हो रहा हैं।
यह कहानी सुमित (नमित दास) के मध्य ही घूमती रहती है। वह अपने परिवार से अत्यधिक प्रेम करता है और किसी भी मुसीबत को हँस कर सामना करता है। अपनी माँ और पत्नी के मध्य छुलता रहता है।
एव्रीबॉडी लव्स रेमण्ड
एव्रीबॉडी लव्स रेमण्ड अमेरिकी हास्य धारावाहिक है।
टिट्टिभ
टिट्टिभ (टिटिहरी) वर्ग का एक प्रसिद्ध पक्षी। इसे करबानक, लंबी, खरमा, पाणविक आदि भी पुकारते हैं। इसके नर और मादा दोनों ही एक ही रंगरूप के होते हैं। यह पक्षी लगभग 16 इंच लंबा होता है। शरीर का रंग राखीपन लिए होता है, उस पर गाढ़ी भूरी लकीर और चिह्न होते हैं। पीठ की चित्तियाँ घनी और नीचे की ओर बिखरी बिखरी सी रहती हैं। आँख पर होकर एक काली धारी सिर के बगल तक आती है। इसके ऊपर और नीचे की ओर एक हलकी भूरी लकीर होती है। डैने भूरे, दुम राख के रंग की और नीचे का हिस्सा सफेद होता है। गर्दन और पूँछ के नीचे का भाग ललछौंह भूरा और सीने पर खड़ी गाढ़ी भूरी धारियाँ होती हैं। आँख चटक पीली और चोंच तथा टाँगे पीली होती है।
यह बाग बगीचों और जंगलों के निकट जहाँ सूखे ताल और नरकुल तथा सरपत की झाड़ियाँ हो, प्राय: रहता है। यह एकदम भूमि पर रहनेवाला पक्षी है और अपना सारा समय खुले मैदान में घूमकर बिताता है। यह अपनी खूराक के लिए दिन की अपेक्षा रात में चक्कर लगाता है। अपने मटमैले रंग के कारण लोगों का ध्यान इसकी ओर तब तक आकृष्ट नहीं हो पाता जब तक यह आवाज कर भागता या उड़ता नहीं। खतरे के समय यह पर समेट कर जमीन में दुबक जाता है। सामान्यत: यह अकेले या जोड़े में रहता है। इसका मुख्य भोजन कीड़े मकौड़े हैं।
राजबक
स्टॉर्क लंबा, मोटा बिल के साथ बड़ी, लंबी टांगों वाला, लंबी गर्दन वाले wading के पक्षी हैं। वे परिवार Ciconiidae के हैं। वे एक बार बहुत बड़ा था और परिवारों के एक नंबर का आयोजन किया जो आदेश Ciconiiformes में ही परिवार के हैं।
स्टॉर्क कई क्षेत्रों में ध्यान केन्द्रित करना और बारीकी से संबंधित बगुलों, spoonbills और ibises की तुलना में सुखाने की मशीन निवास में रहने के लिए करते हैं; उन समूहों मछली कीचड़ को साफ करने के लिए उपयोग करें कि वे भी पाउडर नीचे की कमी है। स्टॉर्क कोई syrinx है और गूंगा कर रहे हैं, कोई फोन नहीं दे रही है; बिल-clattering घोंसले में संचार का एक महत्वपूर्ण साधन है। कई प्रजातियों के प्रवासी हैं। अधिकांश स्टॉर्क मेंढक, मछली, कीड़े, केंचुआ, छोटे पक्षियों और छोटे स्तनपायी खाते हैं। छह पीढ़ी में स्टॉर्क के उन्नीस रहने वाले प्रजातियां हैं।
विभिन्न शर्तों, स्टॉर्क के समूहों के लिए उल्लेख किया जाता है [1] स्टॉर्क के मस्टर और स्टॉर्क का एक जत्था जा रहा है दो बार उपयोग किया हैं।
स्टॉर्क ऊर्जा का संरक्षण जो उड़नेवाला, ग्लाइडिंग उड़ान, का उपयोग करते हैं। उड़नेवाला थर्मल हवा के बहाव की आवश्यकता है। स्टॉर्क की तस्वीरों का Ottomar Anschutz के प्रसिद्ध 1884 एल्बम देर से उन्नीसवीं सदी के ओटो Lilienthal की प्रयोगात्मक ग्लाइडर्स के डिजाइन प्रेरित किया। स्टॉर्क विस्तृत wingspans के साथ, भारी हैं: marabou सारस, 8 किलो (18 पाउंड) अप करने के लिए एक 3.2 मीटर (10.5 फुट) के पंख फैलाव और वजन के साथ, सभी जीवित भूमि पक्षियों की व्यापक पंख फैलाव होने में रेडियन कोंडोर में मिलती है।
अपने घोंसले अक्सर बहुत बड़े हैं और कई वर्षों के लिए इस्तेमाल किया जा सकता है। कुछ घोंसले व्यास में दो मीटर से अधिक (छह फुट) और गहराई में लगभग तीन मीटर (दस फीट) को विकसित करने के लिए जाने जाते हैं। स्टॉर्क एक बार एकल होने लगा रहे थे, लेकिन यह केवल आंशिक रूप से सही है। वे माइग्रेशन के बाद साथियों को बदल सकता है, और एक दोस्त के बिना विस्थापित हो सकता है।
चगास रोग
चगास रोग , or अमेरिकी ट्रिपैनोसोमियासिस , प्रोटोजोआ "ट्रोपेनाज़ूमीक्रूज़ी" से होने वाली एक उष्णकटिबंधीय परजीवी रोग है। अधिकांशतः यह किसिंग बगद्वारा फैलता है। इसके लक्षण संक्रमण के दौरान बदलते हैं। शुरुआती चरण में लक्षण या तो होते नहीं हैं या हल्के होते हैं, इनमें: बुखार, सूजी लसीका ग्रंथि, सिरदर्द या काटने की जगह पर सूजन शामिल हैं। 8–12 हफ्तों के बाद, पीड़ित लोग रोग की गंभीर अवस्था में दाखिल होते हैं और 60–70% लोगों में यह अन्य लक्षण नहीं करता है। अन्य 30 से 40% लोगों में शुरुआती संक्रमण के 10 से 30 वर्षों के बाद और लक्षण पैदा होते हैं। इसमें 20 से 30% में हृदय के निलय के बड़े हो जाने से हृदय की विफलताशामिल है। 10% लोगों में बढ़ी हुई ग्रासनली या बड़ी आंत का बड़ा होना भी हो सकता है।
"टी. क्रूज़ी" आमतौर पर मानवों व दूसरे स्तनपाइयों में रक्त-चूसने वाले ट्राइटोमनी उप-परिवार के "किसिंग बग" द्वारा फैलता है। इन कीटों को अनेक स्थानीय नामों से जाना जाता है जिनमें: अर्जेंटीना, बोलीविया, चिली तथा परागुए में "विन्चूका",ब्राज़ील में "बार्बिएरो" (बारबर), कोलंबिया में "पिटो", मध्य अमरीका में "चिंचे" तथा वेनेजुएला में "चिपो" शामिल हैं। यह रोग रक्त आधानव अंग प्रत्यारोपण, परजीवियों से संक्रमित खाद्य को खाने से और माँ से उसके भ्रूण में से भी फैल सकता है। माइक्रोस्कोप द्वारा रक्त में परजीवी की खोज करके रोग का शुरुआती निदान किया जा सकता है। गंभीर रोग का निदान, रक्त में "टी. क्रूज़ी" के एंटीबॉडी खोज कर किया जाता है।
अधिकांशतः रोकथाम में किसिंग बग को समाप्त करना तथा उनके काटने से बचना शामिल है। रोकथाम के अन्य प्रयासों में आधान के लिए उपयोग किए जाने वाले रक्त की जांच शामिल है। 2013 तक इसके लिए कोई वैक्सीन विकसित नहीं की गयी है। आरंभिक संक्रमण का उपचार बेंज़नाइडाज़ोल या निफर्टिमॉक्सजैसी दवाओं से किया जाता है। यदि आरंभिक अवस्था में दी जाएं तो ये लगभग हर मामले में उपचार कर देती हैं लेकिन चगास रोग से काफी समय से पीड़ति व्यक्ति में कम प्रभावी होती हैं। जब इनको गंभीर रोग में उपयोग किया जाता है तो ये अंतिम चरण के लक्षणों के विकास को विलंबित या रोक सकती हैं। बेंज़नाइडाज़ोल तथा निफर्टिमॉक्स में 40% तक लोगों में अस्थायी पश्च प्रभाव हो सकते हैं जिनमें त्वचा संबंधी विकार, मस्तिष्क विषाक्तता तथा पाचन प्रणाली में परेशानियां शामिल हैं।
ऐसा आंकलन है कि अधिकांशतः मैक्सिको, मध्य अमरीका तथा दक्षिण अमरीका के लगभग 70 से 80 लाख लोग चगास रोग से पीड़ित हैं। 2006 में एक वर्ष में इसके कारण लगभग 12,500 लोगों की मृत्यु हुई। इससे पीड़ित अधिकांश लोग गरीब होते हैं और रोग से पीड़ित अधिकांश लोग यह समझ ही नहीं पाते हैं कि वे इस संक्रमण से पीड़ित हैं। बड़े-स्तर पर जनसंख्या की आवाजाही के कारण चगास रोग से संक्रमित क्षेत्रों में विस्तार हुआ है और इस कारण इसे प्रभावित देशों में यूरोपीय देश तथा संयुक्त राज्य अमरीका भी शामिल हो सकते हैं। इन क्षेत्रों में 2014 तक काफी विस्तार देखा गया है। इस रोग का वर्णन सबसे पहले 1909 में कार्लोस चगास द्वारा किया गया था, जिनके नाम पर इस रोग का नाम पड़ा। यह 150 से अधिक अन्य पशुओं को भी प्रभावित करता है।
गीइज़ लिपि
इथियोपियाई लिपि अथवा गीइज़ (Geʻez ;ግዕዝ ; Gəʿəz), एक लिपि है जो इथियोपिया तथा इरित्रिया (Eritrea) की कई भाषाओं को लिखने में प्रयुक्त होती है। इसकी विशेष बात यह है कि इस पर ब्राह्मी लिपि का स्पष्ट प्रभाव दिखता है। एक ही व्यंजन को अलग-अलग स्वरों से मिलाने से व्यंजन का स्वरूप थोड़ा सा बदल जाता है, जो ब्राह्मी परिवार की लिपियों की विशेषता है।
विशेषक चिह्न
किसी वर्ण के मूल चिह्न के ऊपर, नीचे, अलग-बगल लगने वाले चिह्नों को विशेषक चिह्न (diacritic /daɪ.əˈkrɪtɪk/ ) कहते हैं। विशेषक चिह्न लगाने के बाद मूल वर्ण का उच्चारण/नाम/अर्थ आदि बदल जाते हैं। कुछ विशेषक चिह्न जैसे एक्यूट ( acute,  ´ ) तथा ग्रेव ( grave,  ` ) को प्रायः 'आघात' (accents) कहा जाता है। देवनागरी के व्यंजनों पर लगने वाली मात्राएँ भी विशेषक चिह्न हैं।
उदाहरण : ą, ć, ę, ł, ń, ó, ś, ź, ż
जुळून येती रेशीमगाठी
जुळून येती रेशीमगाठी मराठी भाषा में बनी भारतीय धारावाहिक है। इसका प्रसारण ज़ी मराठी में २५ नवम्बर २०१३ से सोमवार से शनिवार रात ८:३० बजे होता है।
चला हवा येऊ द्या
चला हवा येऊ द्या मराठी भाषा में बनी भारतीय धारावाहिक है। इसका प्रसारण ज़ी मराठी में १८ अगस्त २०१४ से सोमवार से बुधवार रात ९:३० बजे होता है।
यह हास्य पर केन्द्रित कहानी है, इसमें मुख्यतः कलाकार आते हैं और कोई फिल्मी हस्ती से हास्यास्पद वार्तालाप करते हैं, इसके अलावा इसमें संगीत और गाने के साथ साथ नृत्य भी होता है।
दिल दोस्ती दुनियादारी
दिल दोस्ती दुनियादारी मराठी भाषा में बनी भारतीय धारावाहिक है, इसका प्रसारण ज़ी मराठी में ९ मार्च २०१५ से रात १०.३० बजे शुरू हुआ।
यह कहानी 6 दोस्तों की है, जो अपने अपने कार्यों के कारण मुंबई में आते हैं। जो किसी भी प्रकार की मुसीबत के लिए एक साथ तैयार रहते हैं।
राघवेंद्र गडगकर
प्रो॰ राघवेंद्र गडगकर (अँग्रेजी:Raghavendra Gadagkar, जन्म: 28 जून 1953), एक भारतीय जैवविज्ञानी हैं और बंगलुरू स्थित भारतीय विज्ञान अकादमी के सेंटर फॉर इकोलॉजिकल ऑफ सांइस में प्रोफेसर के रूप में कार्यरत हैं। वे भारतीय राष्ट्रीय विज्ञान अकादमी के अध्यक्ष भी हैं। उन्होंने भारत और जर्मनी के बीच अनुसंधान सहयोग को मजबूत करने में महत्वपूर्ण भूमिका निभाई है। उन्हें विगत 7 अगस्त, 2015 को जर्मनी के सर्वोच्च नागरिक सम्मान ‘द क्रास ऑफ द ऑर्डर ऑफ मेरिट’ से बंगलुरू स्थित जर्मनी वाणिज्य दूतावास में सम्मानित किया गया। उन्हें यह सम्मान व्यवहार पारिस्थितिकी और समाज जीव-विज्ञान के क्षेत्र में उत्कृष्ट योगदान के लिए प्रदान किया गया है।
लोधी
लोधी (या लोधा, लोध) भारत में पायी जाने वाली एक किसान जाति है। ये मध्य प्रदेश में बहुतायत में पाये जाते हैं, जहां यह लोग उत्तर प्रदेश से विस्थापित होकर आ बसे है। लोधी 'अन्य पिछड़े वर्ग' की एक जाति है, परंतु इस जाति के लोग राजपूतो से संबधित होने का दावा करते हैं तथा 'लोधी-राजपूत' कहलाना पसंद करते हैं। जबकि, इनके राजपूत मूल से उद्धृत होने का कोई साक्ष्य नहीं है और न ही इन लोगो में राजपूत परंपराए प्रचलित है।
ब्रिटिश शासन के एक प्रशासक, रोबर्ट वेन रुसेल ने लोधी शब्द के कई संभव शाब्दिक अर्थों का जिक्र किया है, उदहरणार्थ लोध वृक्ष के पत्तों से रंगो का निर्माण करने का कार्य करने के कारण ये लोग लोधी कहलाए। रुसेल ने यह भी कहा है कि 'लोधा' मूल शब्द है जो कि बाद में मध्य प्रदेश में 'लोधी' में रूपांतरित हो गया। . एक अन्य सिद्धान्त के अनुसार, लोधी अपने गृह निवास पंजाब के लुधियाना शहर के नाम से लोधी कहलाए।
ब्रिटिश स्रोतो में लोधियों को उत्तर भारत से विस्थापित होना बताया गया है,जहाँ से यह लोग मध्य भारत में आ बसे। ऐसा करने में उनके सामाजिक स्तर उत्थान हुआ, और यह लोग ब्राह्मण, बनिया व राजपूत आदि से नीचे के स्थानीय शासक तथा जमीदार बने। इनमे से कुछ बड़े जमींदार ' ठाकुर' की पदवी पाने में सक्षम रहे, तथा दमोह व सागर जिलो में कुछ लोधी परिवारो को पन्ना के मुस्लिम शासक द्वारा राजा, दीवान व लंबरदार करार दिया गया। इस तरह शक्तिशाली बने लोधियों ने बुंदेला उत्थान में महत्वपूर्ण भूमिका निभाई।
1857 कि क्रांति मे, लोधी भारत के विभिन्न भागो में अंग्रेज़ो के खिलाफ लड़े। हिंडोरिया रिसायत के लोधी तालुकदार जिले के मुख्य कार्यालय की तरफ कूच करने व खजाने को लूटने में शामिल थे, जबकि शरपुरा आदि के लोधियों ने स्थानीय पुलिस को खदेड़ दिया व उन्होने घुघरी गाँव को भी लूटा।
1911 की भारत कि जनगणना के बाद, लोधी राजनैतिक रूप से एकजुट होना शुरू हुये तथा 1921 कि जनगणना से पूर्व उन्होने 'फतेहगढ़' के एक सम्मेलन में 'लोधी राजपूत' नाम के लिए दावा किया। 1929 के सम्मेलन मे, " अखिल भारतीय लोधी क्षत्रिय(राजपूत) महासभा' बनी। शताब्दी के प्रथम भाग मे लोधीयों के राजपूत या क्षत्रिय दावे के समर्थन मे महासभा द्वारा कई पुस्तके प्रकाशित की गयी, जिनमे 1912 की "महलोधी विवेचना" व 1936 की "लोधी राजपूत इतिहास" प्रमुख है।
जिएदूशी
अन लुशान को तंग शासको ने तिन क्षेत्रो का जिएदूशी बनाया था, पर जल्द ही उसने केन्द्रीय सत्ता के विउध क्रांति छेड़ दी जिस कारण तंग साम्राज्य का पतन होना शुरू हुआ|
बेरोज़गारी की दर के आधार पर भारत के राज्यों की सूची
यह सूची भारत के प्रमुख राज्यों को बेरोज़गारी दर के आधार पर सूचीबद्ध करती है। यह सूची भारत सरकार के राष्ट्रीय सेवा योजना (ऍन०ऍस०ऍस०) प्रतिवेदन से संकलित है।
संस्थागत प्रसव के आधार पर भारत के राज्यों की सूची
इस सूची में भारत के राज्य प्रतिशत में अस्पताल में जन्में शिशुओं के आधार पर है। इस सूची के आँकड़े राष्ट्रीय पारिवारिक स्वास्थ्य सर्वेक्षण-3 से लिए गए हैं।
उत्तर प्रदेश विधान सभा
भारत के उत्तर प्रदेश राज्य के द्विसदनी विधायिका के निचले सदन का नाम उत्तर प्रदेश विधान सभा है। इसमें कुल 404 सदस्य होते हैं जिसमें एक आंग्ल-भारतीय भी सम्मिलित है जो राज्यपाल द्वारा नामित होता है।
संयुक्त प्रान्त के लिए विधान सभा पहली बार 1 अप्रैल 1937 को भारत सरकार अधिनियम, 1935 के अधीन प्रस्थापित हुई। 1935 के अधिनियम के तहत, सभा की ताक़त 228 निर्धारित हुई थी और उसकी अवधि पाँच साल की थी। पुरूषोत्तम दास तंडन और अब्दुल हक़ीम 31 जुलाई 1937 को क्रमशः सभापति और उपसभापति निर्वाचित हुएँ।
स्वतन्त्रता के बाद, विधान सभा पहली बार 3 नवम्बर 1947 को मिली। उसकी 4 नवम्बर 1947 की मीटिंग को, विधान सभा ने यह प्रस्ताव अभिस्वीकार किया कि उसके सारे व्यापार और कार्यवाही के लेनदेन के लिए हिन्दी का उपयोग होगा और तदानुसार सदन का सारा व्यापार तत्पश्चात हिन्दी में ही होने लगा।
उत्तर प्रदेश विधानसभा के विभिन्न कार्यकालों की सूची निम्नलिखित है।
राष्ट्रीय डेरी विकास बोर्ड
राष्ट्रीय डेरी विकास बोर्ड, भारतीय संसद के एक अधिनियम द्वारा स्थापित राष्ट्रीय महत्व का संस्थान है। इसका मुख्यालय गुजरात के आनन्द शहर में है तथा क्षेत्रीय कार्यालय देश के विभिन्न नगरों में फैले हुए हैं।
राष्ट्रीय डेरी विकास बोर्ड की स्थापना उत्पादकों के स्वामित्व और उनके द्वारा नियंत्रित संगठनों को प्रोत्साहित करने और उन्हें आर्थिक सहायता देने के उद्देश्य से की गई थी। राष्ट्रीय डेरी विकास बोर्ड के कार्यक्रम और गतिविधियों का उद्देश्य कृषक सहकारी संस्थाओं को सुदृढ़ करना तथा उन राष्ट्रीय नीतियों का समर्थन करना है जो ऐसी संस्थाओं के विकास केअनुकूल हैं।
राष्ट्रीय डेरी विकास बोर्ड की स्थापना 1965 में शोषण के स्थान पर सशक्तिकरण, परम्परा के स्थान पर आधुनिकता और स्थिरता के स्थान पर विकास लाने के लिए की गई थी। इसका उद्देश्य डेरी उद्योग को भारत के ग्रामीण लोगों के विकास के साधन के रूप में परिवर्तित करना है।
राष्ट्रीय डेरी विकास बोर्ड ने अपना कार्य लाखों साधारण दूध उत्पादकों के जीवन में डेरी उद्योग को बेहतर भविष्य का साधन बनाने के मिशन के रूप में शुरू किया। इस मिशन को “ऑपरेशन फ्लड” कार्यक्रम के द्वारा गति और दिशा मिली। यह कार्यक्रम 26 वर्षों से भी अधिक समय तक चला। विश्व बैंक की ऋण सहायता से चले इस कार्यक्रम के फलस्वरूप भारत विश्व का सबसे अधिक दूध उत्पादन करने वाले देश के रूप में उभरा। ऑपरेशन फ्लड का तृतीय चरण 1996 में समाप्त हुआ। ऑपरेशन फ्लड की अनेक महत्वपूर्ण उपलब्धियां हैं।
मार्च 2019 की स्थिति के अनुसार, भारत की 1,90,500 ग्रामीण स्तर की सहकारी डेरियां 245 दुग्ध संघों तथा 22 महासंघों से जुड़ी हैं। इन्होंने प्रतिदिन औसतन, 508 लाख किलोग्राम दूध की अधिप्राप्ति की। वर्तमान में 1.69 करोड़ किसान ग्रामीण स्तर की सहकारी समितियों के सदस्य हैं।
अपने स्थापना काल से ही राष्ट्रीय डेरी विकास बोर्ड ने भारत के डेरी उद्योग का आयोजन इस प्रकार किया है कि डेरी उद्योग के विकास की जिम्मेदारी दुग्ध उत्पादकों और उनके द्वारा रखे गए व्यावसायिकों को सौंपी है जो इनका संचालन करते हैं। साथ ही, राष्ट्रीय डेरी विकास बोर्ड अन्य पण्य -वस्तु आधारित सहकारी संस्थाओं, संबंधित उद्योगों और पशु चिकित्सा जैविकों को सघन एवं राष्ट्रव्यापी स्तर पर बढ़ावा देता है।
त्वरित नूडल
त्वरित नूडल एक प्रकार का खाने वाला नूडल है, जिसे त्वरित ही बनाकर खाया जा सकता है। इसे बनाने के लिए नूडल और पानी की आवश्यकता होती है। जिसके बाद उसे केवल गर्म करना होता है। इसके बाद वह कुछ ही मिनटों में बन कर तैयार हो जाता है।
त्वरित नूडल का निर्माण ताईवानी-जापानी खोजकर्ता मोमोफुकु अंडो ने जापान में किया था। इसकी बिक्री पहली बार 25 अगस्त 1958 में एंडो की कंपनी ने किया था। इसे निस्सीन के ब्रांड नाम चिकिन रेमन से किया गया। एंडो ने एक ऐसी विधि विकसित की जिससे नूडल को त्वरित बनाया जा सके जिसे त्वरित नूडल कहते हैं। सूखे नूडल अधिक समय तक ठीक रह सकते हैं, इस कारण इसे सूखा बनाया गया। पहले इसे बर्फ में रखा जाता था। लेकिन इससे अधिक लाभ नहीं मिलता जितना बर्फ आदि में खर्च होता था। इस कारण यह महंगा होता था। इसके जगह ताजा नूडल उसका एक के छटवें हिस्से के दाम पर मिलता था। लेकिन त्वरित नूडल को फिर भी अधिक सफलता मिली।
इसे बनाने के लिए मुख्यतः स्टार्च, पानी, नमक और एक प्रकार का अलकाइन जल जिसमें सोडियम कार्बोनेट हो व पोटेसीयम कार्बोनेट का उपयोग किया जाता है।
यहाँ नूडल का निर्माण 1974 में पहली बार हुआ। जापानी कंपनी रेमन ने इसका निर्माण शुरू किया।
यहाँ नूडल में मैगी अति प्रसिद्ध है। यहाँ लोग नूडल में अंडा और सब्जी मिलाकर खाते हैं।
यहाँ निसिन नामक कंपनी नूडल बनाती है, जिसे मिओजो नाम से अधिक जाना जाता है।
नेस्ले का मैगी नामक ब्रांड यहाँ बहुत अधिक प्रसिद्ध था। 5 जून 2015 को एफ़एसएसएआई ने इसके 9 अलग अलग प्रकार के नूडल पर प्रतिबंध लगा दिया।
वाईवाई, गोलमोल, रारा, प्रीती,
जाली ईमेल
ईमेल स्पूफिंग एक जाली प्रेषक पते के साथ ई-मेल संदेशों की रचना है। ऐसा करना आसान है क्योंकि कोर प्रोटोकॉल में इसके प्रमाणन के लिए कोई तंत्र नहीं है। यह एक लैन के द्वारा या ट्रोजन घोड़ों का उपयोग कर एक बाहरी वातावरण से पूरा किया जा सकता है। स्पैम और फ़िशिंग ईमेल आम तौर पर संदेश की उत्पत्ति के बारे में प्राप्तकर्ता को गुमराह करते हैं।
जब एक एसएमटीपी (SMTP) ईमेल भेजा जाता है, तो प्रारंभिक कनेक्शन का पता सूचना के दो टुकड़े प्रदान करता है:
-मेल फ्रॉम :- आम तौर पर वापसी पथ के रूप में प्राप्तकर्ता को प्रस्तुत : हेडर लेकिन अंत उपयोगकर्ता को सामान्य रूप से दिखाई नहीं देता , और डिफ़ॉल्ट रूप भेजने वाले उस पते को कोई नहीं जंचता की उसे भेजने के लिए अधिकृत किया गया है या नहीं।
-मेल प्राप्तकर्ता : - ईमेल के लिए दिया जाता है, जो ई-मेल पता निर्दिष्ट , अंत उपयोगकर्ता को सामान्य रूप से दिखाई नहीं देता है लेकिन " प्राप्त:" के हैडर भाग के रूप में मौजूद हो सकता है।
एक साथ इन्हें कभी कभी एक पारंपरिक कागज लिफाफे के साथ सादृश्य द्वारा संबोधित "लिफाफा " के रूप में करने के लिए भेजा जाता है।
जब एक बार प्राप्तकर्ता मेल सर्वर सिग्नल देता है की ये २ चीजे स्वीकार कर ली गयी है , तो प्रेषक तंत्र DATA भेजने का आदेश देता है और आम तौर पर कई हेडर आइटम भेजता है जैसे की
फ्रॉम :ch.sharma
प्राप्तकर्ता :-sharma Chotu  इसी तरह से जाँच नहीं की गयी।
लेकिन इन पतों में से कोई भी आम तौर पर विश्वसनीय नहीं है, तो स्वचालित उछाल संदेशों का backscatter उत्पन्न हो सकता है।
स्पैम और कीड़े (वर्म्स) का प्रयोग।
कमल कपूर
कमल कपूर (पंजाबी: ਕਮਲ ਕਪੂਰ) एक भारतीय बॉलीवुड अभिनेता थे जिन्होंने लगभग 600 हिन्दी, पंजाबी और गुजराती फ़िल्मों मे काम किया था।
उनका जन्म 1920 में लाहौर, पंजाब में हुआ। उन्होंने लाहौर के ही डीएवी कॉलेज से शिक्षा प्राप्त की। वे पृथ्वीराज कपूर के चचेरे भाई और गोल्डी बहल के नाना थे।
उन्होने अपने सफर की शुरुआत 1940-50 के दौर में नायक के रूप में की थी। उनकी पहली फ़िल्म "दूर चलें" थी जो 1946 मे प्रदर्शित हुई। साठ के दशक से उन्होने खलनायक की भूमिका करनी आरंभ की, इनमें से कुछ लोकप्रिय किरदार पाक़ीज़ा (1972) में नवाब जफर अली खान, डॉन (1978) में नारंग और मर्द (1985) में जनरल डायर रहें।